สัญญาทองแดง “LME-เซี่ยงไฮ้” พุ่งแตะ 1.07 หมื่นดอลฯ/ตัน ทุบสถิติ “ออลไทม์ไฮ” รับดีมานด์สูง
สัญญาทองแดง “LME-เซี่ยงไฮ้” พุ่งแตะ 1.07 หมื่นดอลฯ/ตัน ทุบสถิติ "ออลไทม์ไฮ" รับดีมานด์สูง
11 พ.ค. 2564

ผู้สื่อข่าวรายงานว่า ราคาสัญญาทองแดงพุ่งแตะระดับสูงสุดเป็นประวัติการณ์ในวันที่ 10 พ.ค. 2564 ในการซื้อขายที่ตลาดโลหะลอนดอน (LME) ขณะที่นักลงทุนพากันเข้าซื้อสัญญา เนื่องจากคาดว่าราคาทองแดงจะพุ่งขึ้นต่อไป ท่ามกลางอุปสงค์ในตลาด
ทั้งนี้ ราคาสัญญาทองแดงพุ่งแตะระดับ 10,747.50 ดอลลาร์ต่อตัน ในตลาด LME วันที่ 10 พ.ค.2564 ซึ่งเป็นระดับสูงสุดเป็นประวัติการณ์ โดยนายโอเล แฮนเซน นักวิเคราะห์จาก Saxo Bank ระบุว่า การที่ราคาสัญญาทองแดงปรับตัวเำพิ่มขึ้นสูง มาจากการที่นักลงทุนจำนวนมากพากันเข้าซื้อเนื่องจากกลัวตกขบวน
นอกจากนี้ ราคาสัญญาทองแดงยังดีดตัวแตะระดับสูงสุดเป็นประวัติการณ์ในตลาดสัญญาล่วงหน้าเซี่ยงไฮ้ โดยพุ่งขึ้น 4.8% สู่ระดับ 77,720 หยวนต่อตัน (12,094.62 ดอลลาร์) โดยนักลงทุนคาดการณ์ว่า ความต้องการใช้ทองแดงในอุตสาหกรรมต่างๆจะพุ่งขึ้น ขณะที่เศรษฐกิจโลกฟื้นตัวจากผลกระทบของโควิด-19